als_Latn dik_Latn sag_Latn
Kuvendi i Republikës së Kosovës do të mbajë seancë parlamentare me datën 26 dhe 27 mars ku pritet të diskutohen një mori çështjesh duke përfshirë edhe interpelancën e kryeministrit Isa Mustafa.
Kuvendi i Republikës së Kosovës do të mbajë seancë parlamentare me datën 26 dhe 27 mars ku pritet të diskutohen një mori çështjesh duke përfshirë edhe interpelancën e kryeministrit të Kosovës Isa Mustafa për Gjykatën Speciale, kërkesë kjo e cila është bërë nga Grupi Parlamentar i “Vetëvendosjes”.
“Do të kemi seancë plenare me 26 mars dhe 27 mars. Me 26 mars i kemi 11 pika të rendit të ditës, ndërsa me 27 mars e kemi interpelancën me kryeministrin e Republikës së Kosovës për përgjegjësitë e tij kushtetuese ndaj Gjykatës Speciale“, ka thënë kryetari i Kuvendit të Kosovës, Kadri Veseli të hënën pas mbledhjes së rregullt të kryesisë.
Veseli kur u pyet për ShIK-un tha se çdo qytetar dhe person me përgjegjësi politike është i lirë të shprehë opinionet e veta.
Ndërsa Teuta Sahatçiu nga Lidhja Demokratike e Kosovës tha se shefi i saj, Isa Mustafa do të jetë më 26 dhe 27 mars në seancë për interpelancë për Gjykatën Speciale, por jo edhe për punën e tij 100 ditëshe.
Sahatçiu tha se koalicioni qeverisës LDK- PDK nuk e ka problemin e votave për themelimin e Gjykatës Speciale.
“Ky koalicion nuk e ka problem numrin e votave, është koalicion i dy partive më të mëdha. Mendoj se çështja e gjykatës është diskutuar edhe në mandatin e kaluar ku dhe ka marrë miratimin, prandaj duke u bazuar në votimin e kaluar, duke u bazuar në numrin e votave që është në këtë koalicion aktual, nuk besoj se do të ketë problem të votave”, deklaroi deputetja Sahatçiu.
Ajo tha se nuk e di që në rend të ditës më 26 dhe 27 mars do të ketë pikë të rendit edhe për formimin e komisionit hetimor për SHIK-un.
“Nuk e di që është në rend të ditës formimi i komisionit hetimor për SHIK-un, por mendoj se rendi i ditës për seancën e së enjtes është një rend i ditës bukur i gjatë”, theksoi Sahatçiu.
Gjatë dy ditëve të seancave parlamentare më 26 dhe 27 mars pritet të diskutohet për kandidimin e Mazllum Baraliut për postin e avokatit të popullit, për debatin dhe formimin e komisionit hetimor për RTK-në si dhe shumë pika të tjera.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn